**ROMÂNIA**

**JUDEŢUL SĂLAJ**

**CONSILIUL JUDEŢEAN**

**Direcția Managementul Proiectelor**

**şi Dezvoltare Regională**

**CAIET DE SARCINI**

1. **DENUMIREA**

**«Proiectarea şi execuţia lucrărilor pentru obiectivul de investiţie** *„****Drum acces Ansamblu Castel Beldy*”*»***

1. **AMPLASAMENT**

Ansamblul castelului Beldy de la Jibou (jud. Sălaj, str. Stejarilor) este inclus pe Lista Monumentelor Istorice cu codul SJ-II-a-B-05076, având două subansambluri, clădirea principală și parcul. Castelul a fost construit într-un loc pitoresc din vastul domeniul al familiei Wesselenyi din jurul Jiboului, denumit in hărțile de epocă drept „*Lunca*”, prin finanțarea familiei Béldy, în stil neorenascentist cu o compartimentare care ne amintește de conacele nobiliare din epoca modernă. Până în anul 2009 când castelul a fost retrocedat, în clădire a funcţionat un centru pentru bolnavi neuropsihici. În acelaşi an Consiliul Județean Sălaj a achiziţionat castelul de la urmașii familiei Beldy şi intenţionează să îl redea circuitului turistic prin transformarea lui într-un Centru de evenimente. Astfel, Consiliul Județean Sălaj a inițiat demersurile pentru pregătirea unei aplicaţii aferentă proiectului „*Restaurare ansamblu Castel Beldy*” şi solicitarea unei finanțări nerambursabile prin Programul Operațional Regional.

Conform grilei de evaluare tehnico – economice, anexă la Ghidul specific pentru Prioritatea 5.1 POR, infrastructura de acces funcţională se punctează corespunzător, reprezentând un avantaj pentru obţinerea finanţării.

Originea drumului de acces către „A*nsamblu Castel Beldy*” - în lungime de **437 ml** - ce face obiectul prezentei documentaţii - este în drumul comunal DC 18 (asfaltat), la km 2+150 (suprapus pe str. Stejarilor), drum comunal ce asigură legătura dintre oraşul Jibou şi localitatea Şoimuş, pe direcţia nord – nord-vest.

1. **TITULARUL INVESTIŢIEI - BENEFICIARUL**

Judeţul Sălaj prin Consiliul Judeţean Sălaj, Zalău, P-ţa 1 Decembrie 1918, nr.12.

1. **STAREA ACTUALĂ A DRUMULUI JUDEŢEAN**

Drumul de accesare următoarele caracteristici:

* + drum comunal cu 2 benzi de circulaţie, clasa tehnică IV;
  + lungimea drumului: L = 0,437 km;
  + lățimea părții carosabile variabilă: l = 3,00 - 4,00 m;
  + perioada de colţ: TC=0.7 sec;
  + acceleraţia terenului pentru proiectare ag= 0,10g;
  + șanțurile: parțial sau total colmatate, fapt ce nu permite scurgerea liberă a apelor meteorice. Există şi zone unde acestea lipsesc;
  + sistem rutier constituit din împietruiri succesive, realizate în timp şi întreţinute prin lucrări minime;
  + acostamente din împietruire degradată;
  + prezenţa gropilor, făgaşelor şi a cuiburilor de găină în lungul drumului;
  + podețe degradate, nu prezintă siguranță în exploatare, cu o vechime de peste 30 de ani pentru care Beneficiarul nu deține documentații tehnice;
  + semnalizare rutieră inexistentă.

Conform documentaţiei tehnice elaborate de Proiectant, drumul de acces care face obiectul prezentului caiet de sarcini a fost încadrat în categoria drumurilor comunale, clasa tehnică IV.

Drumul de acces din punct de vedere a capacităţii portante - conform expertizei tehnice elaborate – este într-o stare tehnică foarte rea.

Practic, se poate spune că sistemul rutier al drumului nu mai există; în urma acestei concluzii, nu se mai poate vorbi deci despre „*reabilitarea sistemului*” ci despre „*dimensionarea sistemelor rutiere suple şi semirigide noi*” conform indicativ AND 550 - 1999, în baza datelor recente, relevate în teren prin studiile topografice si geotehnice efectuate în amplasamentul drumului.

Există şanţuri de pământ pe o parte din traseu, dar insuficiente. De asemenea, acestea sunt în cea mai mare parte neprofilate, cu multă vegetaţie. Podețele existente sunt tubulare și dalate. O parte dintre podețe sunt subdimensionate, colmatate și degradate. De asemenea, o mare parte din podețe necesită camere de cădere și coronamente.

1. **SCOPUL ACHIZIŢIEI**

Activitățile ce fac obiectul procedurii de achiziție publică trebuie să ducă la:

* elaborarea unei documentații tehnice în deplină concordanță cu situația actuală a drumului și cu reglementările legale în vigoare, întocmită în baza documentației tehnice - faza DALI - pusă la dispoziție de Beneficiar;
* îmbunătățirea elementelor geometrice în limita amprizei actuale;
* creşterea capacităţii portante a drumului;
* modernizarea structurii rutiere;
* asigurarea colectării și evacuării apelor de pe partea carosabilă și din zona drumului prin realizarea de șanțuri pereate sau nepereate (după caz);
* amenajare podeț transversal existent;
* executarea lucrărilor de siguranță rutieră: amenajarea curbelor, semnalizarea orizontală şi verticală adecvată în concordanță cu prevederile actelor normative în vigoare.

**6. OBIECTUL CONTRACTULUI**

**6.1. Servicii de proiectare**

În sensul celor prezentate în capitolul 5, se solicită:

1. Elaborarea documentaţiei tehnice (faza PT+DDE) şi obţinerea Autorizaţiei de construire, a avizelor/acordurilor/autorizaţiilor necesare realizării lucrărilor. În cazul în care pe parcursul execuţiei lucrărilor intervin modificări ale soluţiei tehnice adoptate privind lucrările de construcţii autorizate, Proiectantul are obligaţia de a revizui/actualiza documentaţia tehnică şi de a obţine, dacă este cazul, o nouă autorizaţie de construire;
2. Elaborarea documentaţiei tehnice şi obţinerea Autorizaţiei de construire pentru lucrările de organizare de şantier;
3. Elaborarea proiectului tehnic, detaliilor de execuţie şi caietelor de sarcini aferente, conform prevederilor Ordinului nr. 863/2008 şi ale HG nr.28/2008;
4. Asistenţă tehnică din partea Proiectantului pe parcursul execuţiei lucrărilor.

Se solicită elaborarea documentaţiilor tehnice cu respectarea reglementărilor în vigoare la data proiectării şi obţinerea - în numele Beneficiarului - a avizelor, acordurilor şi autorizaţiilor necesare. Plata avizelor se face de către Beneficiar.

La elaborarea documentaţiei tehnice se vor lua în considerare datele aferente drumului de acces din cadrul studiului geotehnic, anexat prezentului caiet de sarcini.

Documentația tehnică va îndeplini toate cerinţele/condiţionalităţile impuse prin avizele şi acordurile emise de instituţiile abilitate, care au stat la baza obţinerii autorizaţiei de construire pentru executarea Lucrărilor.

Proiectul tehnic, detaliile de execuţie şi caietele de sarcini vor fi astfel elaborate încât să permită execuţia tuturor categoriilor de lucrări proiectate.

Caietele de sarcini pe specialităţi vor fi elaborate pentru fiecare categorie de lucrări, în concordanţă cu normele tehnice în vigoare în România (standarde, norme, instrucţiuni tehnice, etc.).

Documentaţia tehnică va fi verificată - prin grija Proiectantului - de către **verificatori tehnici atestaţi** pentru domeniile specifice care fac obiectul proiectului.

**Proiectantul va avea în vedere faptul că valorile obiectelor detaliate în devizul general elaborat la faza DALI sunt maximale și nu vor putea fi depășite.**

Elaboratorul documentaţiei tehnice va prezenta Beneficiarului documentaţia realizată (inclusiv avizele, acordurile, autorizaţiile şi referatele verificatorilor tehnici atestaţi) în vederea recepţionării acesteia, şi va face toate completările solicitate de comisia de recepţie, considerate ca obligaţii contractuale.

Elaboratorul documentaţiei tehnice va răspunde prompt la orice solicitare a Beneficiarului şi/sau a Dirigintelui de şantier/Inginerului legată de corectarea, completarea sau îmbunătăţirea unor soluţii tehnice punctuale.

Abordarea soluţiilor propuse (proiectare şi execuţie) se va realiza cu respectarea prevederilor legale/normelor tehnice în vigoare pentru protecţia mediului, cel puţin în ceea ce priveşte evitarea poluării aerului, solului, subsolului, apelor subterane si supraterane, evitarea fenomenelor de eroziune a solului şi protejarea ecosistemelor.

Elaboratorul documentaţiei tehnice va asigura **asistenţa tehnică din partea proiectantului** pe parcursul execuţiei lucrărilor, respectiv în perioada de garanţie a lucrărilor şi cea de urmărire a comportării în timp a construcţiei. Prin asistenţă tehnică se dorește îndeplinirea de către Proiectant a următoarelor obligaţii:

1. Emiterea de soluţii tehnice, precizări sau clarificări legate de aplicarea proiectului în concordanţă cu situaţia din teren;
2. Emiterea de dispoziţii de şantier, elaborarea de schiţe, modificarea planşelor, după caz, contrasemnate de expert şi de verificatori de proiecte atestaţi, conform legislaţiei în vigoare;
3. Verificarea si emiterea dispoziţiilor de șantier în situațiile în care în timpul execuţiei au apărut situaţii neprevăzute;
4. Emiterea memoriilor/notelor justificative prin care să fie fundamentate orice modificare, suplimentare sau renunţare aduse Proiectului, Caietelor de Sarcini sau Listelor de Cantităţi.
5. Participarea reprezentanţilor Proiectantului la şedinţele de progres organizate lunar și ori de câte ori este nevoie;
6. Urmărirea respectării prevederilor din proiect, a programului calităţii şi respectarea normelor în vigoare atât de către Antreprenor cât şi de către Inginer;
7. În cazul modificărilor de soluţii, obţinerea avizelor din partea verificatorilor de proiecte atestaţi, conform prevederilor legale în vigoare;
8. Prezenţa Proiectantului pe şantier, ori de cate ori se solicită de către Beneficiar;
9. Pregătirea şi participarea pe şantier la verificările de calitate legate de fazele de execuţie determinante pentru lucrările aferente cerinţelor esenţiale aprobate de către Inspecția de Stat in Construcţii;
10. Participarea la verificările prevăzute în planul de control stabilit de Proiectant, pe parcursul execuţiei;
11. Colaborare permanentă cu Beneficiarul, Antreprenorul, Dirigintele de şantier/firma de supraveghere - Inginer şi ceilalţi factori implicaţi în realizarea proiectului (va răspunde oricărei solicitări venite din partea acestora);
12. Emiterea de acte si documente care sunt în sarcina Proiectantului pe tot parcursul execuției şi pentru finalizarea proiectului;
13. Participarea la recepţia la terminarea lucrărilor;
14. Participarea la întocmirea Cărţii tehnice a construcţiei;
15. Alte activităţi care revin Proiectantului conform legii în perioada de realizare și în perioada de garanţie a lucrărilor.

**IMPORTANT:**

Conform prevederilor Legii nr.177/2015 pentru modificarea şi completarea Legii nr. 10/1995 privind calitatea în construcţii: ”*cheltuielile generate de efectuarea unor lucrări suplimentare faţă de documentaţia tehnico-economică aprobată, ca urmare a unor* ***erori de proiectare****, sunt suportate de proiectant/proiectantul coordonator de proiect şi proiectanţii pe specialităţi, persoane fizice sau juridice, în solidar cu verificatorii proiectului, la sesizarea justificată a investitorului şi/sau a beneficiarului în baza unui raport de expertiză tehnică elaborat de un expert tehnic atestat”*.

**6.2. Execuţia lucrărilor proiectate**

Începerea lucrărilor se va face după obţinerea autorizaţiei de construire de către Antreprenor, în baza Procesului-verbal de predare-primire a amplasamentului şi a Ordinului deîncepere a execuţiei lucrărilor.

Execuţia lucrărilor se va realizacu respectarea prevederilor documentaţiei tehnice predate Beneficiarului şi recepţionată de acesta. Realizarea cantitativă şi calitativă a lucrărilor va fi urmărită de către Dirigintele de şantier/Inginer, care va confirma îndeplinirea condiţiilor în vederea efectuării plăţilor pentru lucrările executate.

Antreprenorul va ţine un jurnal de evidenţă a activităţii zilnice de şantier, pe care îl va prezenta Dirigintelui de şantier/Inginerului, la cerere. Jurnalul va cuprinde cel puțin: personalul utilizat, defalcat pe meserii, ore om lucrate; utilajele/echipamentele mobilizate şi utilizate, ore utilaje/echipamente lucrate; condiţiile meteo.

Documentaţia întocmită în vederea recepţiei la terminarea lucrărilor va fi prezentată într-o formă adecvată şi va conţine cel puţin: planuri de execuţie, planuri modificate semnate, verificate, însuşite conform legislaţiei în vigoare; procese verbale de lucrări ascunse, procese verbale verificări şi teste conform program de verificare a calităţii în faze de execuţie, certificate de calitate şi declaraţii de conformitate pentru materialele principale puse în operă, dispoziţii de şantier, documente anexe dispoziţiilor de şantier (liste de cantităţi, documentaţie economică, etc.), respectiv orice document relevant pentru cartea tehnică a construcţiei, fără a percepe costuri suplimentare.

Antreprenorul va îndeplini toate cerinţele/condiţionalităţile impuse prin avizele şi acordurile emise de instituţiile abilitate, care au stat la baza obţinerii autorizaţiei de construire pentru executarea lucrărilor.

**Principalele categorii de lucrări**

Conform recomandărilor din Expertiza tehnică elaborată pentru acest drum de acces, se impune realizarea următoarelor categorii de lucrări:

* terasamente;
* suprastructură drum (parte carosabilă, bandă de încadrare, acostamente);
* lucrări de scurgerea apelor (șanțuri, drenuri);
* podeţ transversal;
* siguranţă rutieră (indicatoare, marcaje, etc.).

**6.3. Cartea tehnică a construcţiei** va cuprinde toate documentele privind construcţia emise în toate etapele realizării ei - de la certificatul de urbanism până la recepţia finală a lucrărilor - prin grija Dirigintelui de şantier/Inginerului şi a Antreprenorului, fără a se percepe costuri suplimentare.

1. **PREZENTAREA OFERTEI FINANCIARE**

Oferta financiară va fi prezentată defalcat pe cele două componente, astfel:

**7.1.** **Proiectare:** componenta va include serviciile de proiectare menționate la cap.6.1, pct. a) – c), inclusiv Asistenţa tehnică din partea proiectantului cap.6.1, pct. d).

**7.2. Execuţie:** componenta se vadetalia pe structura categoriilor de lucrări, conform cerințelor din prezentul Caiet de sarcini cap 6.2 şi cap 4 din Devizul general din DALI.

1. **TERMENE DE PROIECTARE ŞI EXECUŢIE**

Durata totală a contractului este de **7 luni** defalcată astfel:

* 1 lună - elaborare Proiect tehnic, inclusiv obţinerea Autorizaţiei de construire şi a celorlalte avize/acorduri/autorizaţii, de la data menţionată în Ordinul de începere al serviciilor;
* 6 luni etapa de execuţie lucrări de construcţii+montaj (C+M), de la data menţionată în Ordinul de începere al lucrărilor, după recepţionarea Proiectului tehnic de către Beneficiar.

1. **PREZENTAREA ȘI RECEPȚIA DOCUMENTAȚIILOR**

Proiectul tehnic, detaliile de execuţie şi caietele de sarcini vor fi prezentate Beneficiarului în 5 (cinci) exemplare pe format de hârtie şi 1 (un) exemplar pe CD/DVD.

Documentaţia tehnică pentru urmărirea comportării în timp va fi predată la Beneficiar la finalizarea lucrărilor proiectate.

Documentaţia pentru obţinerea autorizaţiei de construire, autorizaţiei de construire pentru organizare de şantier şi pentru avize/acorduri/autorizaţii se va prezenta în 1 (un) exemplar, cu toate avizele/acordurile/autorizaţiile obţinute.

Lucrările vor fi considerate ca finalizate la admiterea recepţiei la terminarea lucrărilor, respectiv după soluţionarea obiecţiunilor făcute la recepţia la terminarea lucrărilor.

Perioada de valabilitate a ofertei este de **90 zile** de la data deschiderii.

1. **ALTE MENŢIUNI**

* Beneficiarul va pune la dispoziţia ofertanţilor DALI, expertiza tehnică, studiul geotehnic, planul topografic, certificatul de urbanism şi avizele/acordurile obţinute, în format electronic;
* Beneficiarul recomandă ca, anterior elaborării ofertelor să se efectueze vizitarea amplasamentului. Pentru aceasta - la solicitarea ofertanţilor - Beneficiarul va desemna un reprezentant care va însoți ofertanții pentru vizitarea amplasamentului. Precizăm că deplasarea în teren se va realiza cu mijloacele de transport ale ofertanţilor, pe cheltuiala acestora.
* Pe parcursul derulării contractului, Antreprenorul are obligaţia de a respecta prevederile referitoare la protecţia muncii precum şi toate reglementările şi referirile tehnice în vigoare (coduri, normative, ghiduri, regulamente, standarde, agremente tehnice, etc.).

|  |  |
| --- | --- |
| **ŞEF SERVICIU,** | **Întocmit,** |
| **Ioana Lavinia GHILEA** | **Laura Lemeni**  **Papai Ioan-Mirko** |

*DMPDR/LL/ PIM - 2 exp.*